stanford-oval/wikipedia huggingface dataset:
Petra Väistölä

Petra Väistölä (s. 4. syyskuuta 1996) on suomalainen pesäpalloilija. Väistölä edustaa Superpesiksessä pelaavaa Hyvinkään Tahkoa. Hänen kasvattajaseuransa on Siilinjärven Pesis. Väistölä siirtyi Siilinjärven Pesiksestä Hyvinkään Tahkoon kaudeksi 2022 kaksivuotisella sopimuksella. Hän pelaa lyöjäjokerina. Väistölä on edustanut Superpesiksessä myös Kajaanin Pallokerhoa. Väistölä on pelannut 49 Superpesiksen runkosarjan ottelua. Näissä hän on lyönyt viisi kunnaria ja 71 tavallista juoksua, tuonut 12 juoksua ja kerännyt 141 kärkilyöntipistettä. Väistölä on pelannut seitsemän Superpesiksen alempien pudotuspelien ottelua. Näissä hän on lyönyt kuusi tavallista juoksua ja kerännyt 21 kärkilyöntipistettä. Väistölä on pelannut kolme Superpesiksen karsintasarjan ottelua. Näissä hän on lyönyt kahdeksan tavallista juoksua, tuonut neljä juoksua ja kerännyt 15 kärkilyöntipistettä. Tilastot päivitetty ennen kauden 2022 alkamista.
Patrik Vartama

| Patrik Vartama> Henkilötiedot |
| --- | --- |
Syntynyt: 12. huhtikuuta 1998 (ikä 26) Hämeenlinna, Suomi
Pesäpalloilija
Ulkopelipaikka:  polttolinja
Sisäpelirooli:  Etenijä/vaihtaja
Seura:  Kouvolan Pallonlyöjät
Pelaajaura
Junioriseurat
–2019:  Jokioisten Koetus Hyvinkään Tahko
Ammattilaisjoukkueet
2017–:  Hyvinkään Tahko Kouvolan Pallonlyöjät
Patrik Johannes Vartama (s. 12. huhtikuuta 1998 Hämeenlinna) on suomalainen pesäpalloilija, joka edustaa Miesten Superpesiksessä Kouvolan Pallonlyöjiä
Ura

Vartama on Jokioisten Koetuksen kasvatti. Hän teki Superpesis-debyyttinsä 11. toukokuuta 2017 kotona Sotkamon Jymyä vastaan.
Vartama on pelannut urallaan yhden B-poikien Itä-Länsi-ottelun ja kolme A-poikien Itä-Länsi-ottelua.
Saavutukset > Pelaajana

Superpesiksen etenijäkuningas (1): 2022
2 Itä-Länsi-ottelua: 2019, 2022
Muuta

Vartama valmistui ylioppilaaksi Forssan lukiosta keväällä 2017. Hänen isoveljensä Roni on pelannut pesäpalloa. Vartama pelasi nuorempana jääkiekkoa.
Peter Egan

Peter Egan (s. 28. syyskuuta 1948 Hampstead, Lontoo, Yhdistynyt kuningaskunta) on englantilainen näyttelijä, joka on näytellyt muun muassa televisiosarjoissa Big Breadwinner Hog (1969), Prince Regent (1979), Downton Abbey (2012–2015)  ja Minkä taakseen jättää (2015–) sekä elokuvassa Bean – äärimmäinen katastrofielokuva (1997). [lähde? ]
Aiheesta muualla

Peter Egan Internet Movie Databasessa. (englanniksi)
Persiansinililja

| Persiansinililja |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Asparagales
Heimo::  Parsakasvit Asparagaceae
Alaheimo::  Scilloideae
Suku::  Kevättähdet Scilla
Laji::  mischtschenkoana
Kaksiosainen nimi
 Scilla mischtschenkoana  Grossh. 
Synonyymit
 Othocallis mischtschenkoana 
Katso myös
   Persiansinililja Wikispeciesissä   Persiansinililja Commonsissa 
Infobox OKNimi-testi OK: 
Persiansinililja (Scilla mischtschenkoana) on kevättähtien sukuun kuuluva laji. Sitä tavataan luonnonvaraisena Iranissa ja Kaukasuksen alueella. Kasvi on 10 senttimetriä korkea. Yhdestä sipulista kasvaa 3–5 lehteä, jotka kehittyvät samaan aikaan kuin kukat. Kukinnossa on 2–6 kukkaa, jotka ovat väriltään haaleansinisiä ja muodoltaan tähtimäisiä. Persiansinililja kukkii maaliskuulta huhtikuulle. Kasvi menestyy aurinkoisella tai puolivarjoisella kasvupaikalla, missä maa läpäisee hyvin vettä. Kasvia lisätään jakamalla vanhempia yksilöitä tai istuttamalla sipuleita syys- tai lokakuussa. Sekä istutussyvyys että istutusväli ovat 12 senttimetriä.
Persiansinililjaa on tapana istuttaa kivikko- ja perennaryhmiin.
Aiheesta muualla

Laji.fi: Persiansinilija – Scilla mischtschenkoana
Pinkka, Lajintuntemuksen oppimisympäristö: Persiansinililja (Scilla mischtschenkoana) (Arkistoitu versio)
Petri Viljanen

Petri Viljanen voi tarkoittaa ainakin seuraavia henkilöitä:
Petri Viljanen, jalkapalloilija
Petri Viljanen, urheilutoimittaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Petri Viljanen”, voi hakea sivunnimihaulla, laajalla sivunnimihaulla tai tekstihaulla.
Peter Eden

Peter Eden (s. 1943–1944 Hadleigh, Essex) on brittiläinen levytuottaja, manageri ja lauluntekijä.
Eden aloitti uransa vuonna 1965 folk-levyjen parissa. Hän työskenteli aluksi Donovanin tuottajana ja yhdessä Geoff Stephensin kanssa tämän managerina. Eden teki töitä myös useille levy-yhtiöille, kuten Pyelle, EMIlle, Deccalle ja Dawnille.
Eden tuotti vuosina 1968–1972 jazzia Deram- ja Dawn-levy-yhtiöissä. Hän perusti myös jazziin suuntautuneen Turtle Records -levymerkin, joka julkaisi vuosina 1970–1971 kolme albumia: Mike Osbornen Outback, Howard Rileyn Flight ja John Taylorin Pause, and Think Again. Yksi hänen viimeisistä manageroimistaan yhtyeistä oli 1970-luvulla Heron. Hän jatkoi työskentelyään levy-yhtiöille, kuten Sonetille, jolla oli tiiviit suhteet Pohjoismaihin. Sitä kautta hän tuotti suomalaisen Tasavallan Presidentti -yhtyeen albumin Milky Way Moses. Sonetilla hän tuotti myös novelty-levyjä.
Eden ryhtyi 1970-luvun lopulla pyörittämään täysipäiväisesti omaa levykauppaansa.
Aiheesta muualla

Discogs (englanniksi)
Back To Tracks Episode 4: Doug Kaye Interviews Peter Eden (englanniksi)
Perunkypärähokko

| Perunkypärähokko |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kanalinnut Galliformes
Heimo::  Hokot Cracidae
Suku::  Kypärähokot Pauxi
Laji::  unicornis
Kaksiosainen nimi
 Pauxi unicornis  Bond & Meyer de Schauensee, 1939 
Katso myös
   Perunkypärähokko Wikispeciesissä   Perunkypärähokko Commonsissa 
Infobox OKNimi-testi OKIUCN-testi OK: 
Perunkypärähokko (Pauxi unicornis) on hokkoihin kuuluva lintulaji. Lajia tavataan uhanalaisena Etelä-Amerikasta. Sirankypärähokkoa (Pauxi koepckeae) on aiemmin pidetty perunkypärähokon alalajina.
Koko ja ulkonäkö

Perunkypärähokko voi kasvaa 85–95 cm pitkäksi. Sukupuolet muistuttavat pääosin toisiaan ulkonäöltään. Perunkypärähokko on väritykseltään sinisenkiiltävän musta. Päälaen höyhenet ovat kiharia. Pyrstön pää ja yläperä ovat väriltään valkoiset. Naaras muistuttaa väritykseltään koirasta, mutta siitä tunnetaan myös punaruskea muoto. Perunkypärähokan nokka on kookas ja väriltään oranssi. Nokan tyvessä on sininen litteä ja korkea luulevy.
Levinneisyys ja elinympäristö

Perunkypärähokkoa tavataan Boliviasta ja muutamia havaintoja on myös Perusta. Lajin elinympäristöä ovat kosteat ja koskemattomat trooppiset metsät. Linnun ravintoa ovat pehmeät kasvienosat esímerkiksi hedelmät, siemenet ja hyönteiset.
Perunkypärähokko luokitellaan äärimmäisen uhanalaiseksi ja kannan kooksi arvioidaan 1 500–7 500 yksilöä. Suurimmat uhat perunkypärähokolle ovat metsästys ravinnoksi ja elinympäristön häviäminen teiden rakentamisen ja maanviljelysmaaksi kaatamisen vuoksi.
Penikkajärvi

Penikkajärvi tarkoittaa seuraavia:
Penikkajärvi, järvi Kittilässä
Penikkajärvi, järvi Kuusamossa Iijoen vesistössä (eteläisempi Kuusamon Penikkajärvistä)
Penikkajärvi, järvi Kuusamossa Vienan Kemijoen vesistössä (pohjoisempi Kuusamon Penikkajärvistä)
Penikkajärvi, järvi Utajärven Juorkunassa
Penikkajärvi, järvi Ylitornion (Övertorneå) kunnassa Ruotsin Norrbottenissa.
| --- | --- |
: Tämä on täsmennyssivu, jolla luetellaan useita samannimisiä järviä.
Peter Eastgate

| Peter Eastgate |
| --- | --- |
 Eastgate WSOP:ssa vuonna 2008.
Henkilötiedot
Kansalaisuus:   Tanska
Pokerinpelaaja
WSOP-voitot:  1
WSOP-rahasijat:  2
WPT-voitot:  0
EPT-voitot:  0
Turnausansiot (USD):  10 630 471
Päivitetty:  12. tammikuuta 2010
Peter Eastgate (s. 13. joulukuuta 1985) on tanskalainen Odensesta kotoisin olevan pokeriammattilainen, joka voitti vuoden 2008 World Series of Pokerin pääturnauksen. Eastgate voitti poikkeuksellisesti vasta marraskuussa 2008 loppuun pelatun turnauksen finaalissa venäläisen Ivan Demidovin ja ansaitsi ykköstilastaan 9 152 416 dollaria. Eastgatesta tuli 22-vuotiaana WSOP:n pääturnauksen kaikkien aikojen nuorin voittaja. Edellisen ennätyksen teki Phil Hellmuth 24-vuotiaana 19 vuotta aiemmin. Vuoden 2009 voittaja, 21-vuotias Joe Cada rikkoi Eastgaten ennätyksen.
Eastgate selviytyi finaalipöytään Irish Poker Openissa vuonna 2007, jolloin hän sijoittui yhdeksänneksi voittaen 46 714 dollaria. Vuonna 2008 hän oli rahasijoilla kahdessa European Poker Tourin -turnauksessa (Kööpenhamina ja Lontoo).
Vuonna 2009 Eastgate voitti tammikuussa PokerStars Caribbean Adventuren 4 800 dollarin sivuturnauksen ja ansaitsi 343 000 dollaria. Kesän WSOP:n pääturnauksessa hän oli 78.. Lokakuussa pelatussa EPT:n Lontoon osakilpailun pääturnauksessa Eastgate sijoittui toiseksi voittaen 530 000 puntaa.
Eastgate esiintyi pokeriohjelma High Stakes Pokerin viidennellä tuotantokaudella.
Tammikuussa 2010 Eastgaten pokeriuran turnausansiot ylittivät 10,6 miljoonaa dollaria.
Aiheesta muualla

Peter Eastgate The Hendon Mob Poker Databasessa (englanniksi)
Performance (elokuva)

| Performance |
| --- | --- |

Ohjaaja:  Nicolas Roeg, Donald Cammell
Käsikirjoittaja:  Donald Cammell
Tuottaja:  Sanford Lieberson
Säveltäjä:  Mick Jagger, Randy Newman, Ry Cooder, Jack Nitzsche
Kuvaaja:  Nicolas Roeg
Leikkaaja:  Antony Gibbs, Brian Smedley-Aston, Frank Mazzola, Tony Palmer
Pääosat:  Mick Jagger, James Fox, Anita Pallenberg, Michele Breton
Valmistustiedot
Valmistusmaa:  Iso-Britannia
Tuotantoyhtiö:  Goodtimes Entertainment
Levittäjä:  Warner Bros. Netflix
Ensi-ilta:  1970
Kesto:  105 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Performance (suomeksi myös Nottinghill klo 11.17 tai Notting Hill klo 11.17) on Nicolas Roegin ja Donald Cammellin ohjaama ja Cammellin käsikirjoittama brittiläinen rikoselokuva. James Foxin ohella toista miespääosaa näyttelee elokuvadebyytissään The Rolling Stones -yhtyeen Mick Jagger, joka tosin ilmestyy tarinaan vasta elokuvan puolenvälin tienoilla. Elokuva tehtiin 1968, mutta tuotiin ensi-iltaan vasta 1970. Ristiriitaisen vastaanoton saanutta synkkää elokuvaa on kutsuttu 1960-luvun svengaavan Lontoon päätepisteeksi.
Juoni

Tyylikäs pikkugangsteri, nuori ja salskea Chas (James Fox) on erikoistunut pomonsa saatavien enemmän tai vähemmän väkivaltaiseen perintään. Hän joutuu vaikeuksiin ja aikoo aluksi paeta maaseudulle, mutta kuuleekin sattumalta (vasta hieman ennen elokuvan puoliväliä) vapaasta kellariasunnosta. Se osoittautuu sijaitsevan julkisuudesta vetäytyneen rocktähden Turnerin (Jagger) talossa, jossa tämä asuu kahden nuoren naisen (Anita Pallenberg ja Michèle Breton kanssa.
Uraansa otteen menettänyt Turner näkee Chasissä jotain samaa kuin mitä itse ennen oli ja aloittaa psykologisen pelinsä jossa identiteetit sekoittuvat. Huumeiden ja seksin avulla hän saa Chasin pahasti sekaisin niin, ettei tämä tiedä enää kuka on. Gangsterit saavat tietää Chasin olinpaikan ja tulevat hakemaan häntä tapettavaksi. Elokuvan loppu on epäselvä: lähteekö heidän mukaansa Chas vai Turner, ja kumpi heistä sai sitä ennen luodin päähänsä?
Tuotanto

Toinen ohjaajista Nicolas Roeg myös kuvasi elokuvan itse. Hän käytti eri filmimateriaaleja kuvastamaan tarinan eri tapahtumapaikkoja, kuten rocktähden talon psykedeelistä ilmapiiriä. Elokuvassa on myös paljon Roegille tyypillisiä epälineaarisia leikkauksia, jotka sekoittavat katsojan ajantajua. Materiaalin parissa työskenteli neljä leikkaajaa.
Elokuvan kuvausten jälkeen James Fox hakeutui psykiatriseen hoitoon, tuli uskoon ja oli poissa elokuvien teosta kymmenisen vuotta. Syiksi on kerrottu kuvauksissa käytetty  DMT-huume ja vuonna 1971 sattunut Foxin isän kuolema, mutta jo 1950-luvun alussa lapsinäyttelijänä uransa aloittanut Fox on sanonut olleensa ylirasittunut jo ennen Performancen kuvauksia ja tauon tehneen hänelle hyvää.
Vastaanotto

Performance sai aikalaiskriitikoilta hyvin ristiriitaisia arvioita, mutta sen maine on sittemmin parantunut. Time-lehden Richard Schickel kutsui sitä arvottomimmaksi elokuvaksi mitä oli nähnyt sen jälkeen kun ryhtyi elokuvakriitikoksi. Chicago Sun-Timesin Roger Ebert kehui Jaggerin roolityötä, muttei pitänyt elokuvaa muilta osin sen kummemmin hyvänä kuin huonona, ainoastaan kiinnostavana.
Vuonna 1999 Performance valittiin sijalle 48 British Film Instituten kokoamalla listalla 1900-luvun sadasta parhaasta brittielokuvasta.
Suomen televisiossa Performance on esitetty elokuussa 1988
(Yle TV2), kesäkuussa 2006 (MTV3) ja marraskuussa 2016 (Yle Teema).
Aiheesta muualla

Performance (elokuva) Internet Movie Databasessa (englanniksi)
Performance (elokuva) Elonet.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Performance (film)
Käännös suomeksi
Star Wars: Battlefront II

| Star Wars: Battlefront II |
| --- | --- |

Kehittäjä:  Pandemic Studios Savage Entertainment (PlayStation Portable)
Julkaisija:  LucasArts
Jakelija:  Steam, GOG.com, Humble Store ja Microsoft Store
Pelisarja:  Star Wars: Battlefront
Pelimoottori:  Zero
Julkaistu:  EU 31. lokakuuta 2005NA 1. marraskuuta 2005
Lajityyppi:  toiminta, kolmannen persoonan ammuntapeli, ensimmäisen persoonan ammuntapeli
Pelimuoto:  yksinpeli, moninpeli
Ikäluokitus:  ESRB: T  Virheellinen ESRB-arvo PEGI: 12
Alusta:  PlayStation 2, PlayStation Portable, Xbox, Microsoft Windows
Jakelumuoto:  DVD, UMD, Steam-lataus
Lisää peliartikkeleitaVideopelien teemasivulla
Infobox OK  : 
Star Wars: Battlefront II on Pandemic Studiosin kehittämä ja LucasArtsin julkaisema toimintapeli, joka on jatko-osa Star Wars: Battlefrontille.
Pelaaminen

Pelissä voidaan nyt pelata ensi kertaa jedeillä ja sitheillä. Pelissä seurataan kloonilegioona 501:tä, jolla suoritetaan tehtäviä ympäri galaksia. Ensimmäiset tehtävät pelataan klooneilla. Tehtävät sijoittuvat elokuvaan Sithin kosto. Pelissä on myös erilaisia tasoja, joissa soditaan ensin aluksilla avaruudessa ja sitten lennetään tuhoamaan vihollisen lippulaivaa. Pelin verkkomoninpelissä pääsee pelaamaan enimmillään 64 pelaajaa vastaan. Mukana on myös Battlefrontista tutuksi tullut ”Galactic Conquest”. Sen tavoitteena on valloittaa 13 planeettaa omalle puolelleen. Lisäksi pelaaja voi ostaa bonuksia, jotka auttavat taistelussa, lisäävät tähtihävittäjiä tai yksiköitä pelaajan armeijaan.
Jokaisella yksiköllä on erityisaseensa. Lääkintämiehellä/korjaajalla se on haulikko, rynnäkkömiehellä rynnäkkökivääri ja pistooli, lentäjällä kommandopistooli, sabotöörillä (Marine) raketinheitin ja rynnäkkökivääri, rakettireppusoturilla EMP Kranaatinheitin ja komentajan jonka aseet vaihtelevat. Mukana myös tarkka-ampuja, jonka aseistuksena on tarkkuuskivääri ja pistooli. Kun saa esimerkiksi arvosanan Gunslinger, saa käyttöönsä Precision Pistolin, jossa on 96 ammusta. Arvosanoja erityisaseisiin ovat Gunslinger, Frenzy, Marksman, Demolition, ja Regulator. Muita tarjolla olevia arvosanoja ovat Technician, Endurance, Guardian ja War Hero.
Pelaaminen > Pelimuodot > Rise of Empire

Rise of Empire -yksinpelikampanjassa seurataan osittain kuvitteellisen 501. kloonilegioonan vaiheita.
Pelaaminen > Pelimuodot > Instant Action

Instant Action -pelimuodossa pelaaja valitsee planeetan, jolla taistelee. Siinä on neljä erilaista pelimuotoa, jotka ovat Hunt mode, Capture the Flag, Hero Assault ja Space Assault.
Lipunryöstössä on kaksi erilaista pelitilaa. Ensimmäisessä pelitilassa molemmat tiimit yrittävät viedä oman puolen lippua vastustajan puolelle ja kaapata vastustajan tukikohta. Toisessa pelaajat yrittävät varastaa vastustajan alueelta lipun ja palauttaa sen omaan tukikohtaa saadakseen pisteitä.
Hero Assaultissa pelaajat käyttävät Tähtien sodan hahmoja taistellakseen toisiaan vastaan. Heidät jaetaan sankareihin ja roistoihin. Space Assaultissa pelaajat käyttävät avaruusaluksia tuhotakseen vastustajien aluksia ja päälaivojen elintärkeitä järjestelmiä. Pelit voittaa se joukkue, joka saavuttaa ensiksi vaadittujen pisteiden määrän.
Pelaaminen > Pelimuodot > Galactic Conquest

Galactic Conquest -pelimuodossa pelaaja voi valita haluamansa tietyn armeijan joko galaktisista sisällissodista tai kloonisodista, jolla aloittaa sodan vastustajaa vastaan Galaksissa. Pelaaja valtaa vihollisilta planeetan kerrallaan, kunnes kaikki galaksin planeetat on vallattu ja sota voitettu.
Sankarit

Jedit
Mace Windu (Tasavalta)
Aayla Secura (Tasavalta)
Yoda (Tasavalta/Kapinaliitto)
Obi-Wan Kenobi (Tasavalta/Kapinaliitto)
Ki-Adi-Mundi (Tasavalta)
Luke Skywalker (Kapinaliitto)
Sithit
Darth Vader (Imperiumi)
Darth Maul (Separatistit)
Darth Sidious (Imperiumi)
Kreivi Dooku (Separatistit)
Anakin Skywalker (Imperiumi/Tasavalta)
Asajj Ventress (Separistit) (vain Xbox-versiossa)
Voimaa käyttämättömät
Prinsessa Leia (Kapinaliitto)
Han Solo (Kapinaliitto)
Chewbacca (Kapinaliitto)
Kenraali Grievous (Separatistit)
Jango Fett (Separatistit)
Boba Fett (Imperiumi)
Sankarit > Juoni

Alussa 501. legioona hyökkää voitokkaasti Mygeetoon, Coruscantille, Feluciaan, Kashyykiin sekä Utapaulle. Näillä planeetoilla niiden paikallisten asukkaiden tukemat Tasavallan joukot ovat alakynnessä droideja vastaan. Näissä hyökkäyksissä Separatistien armeijan päällikkö kenraali Grievous kuolee, ja legioonan joukot saavat haltuunsa Kuolemantähden kaaviot Mygeetosta ja kaksi holocronia Feluciasta sekä Separatistien Kashyykin hyökkäyslaivaston lippulaivasta.
Käskyn 66 tultua voimaan Anakin Skywalker johtaa legioonan joukot Jeditemppeliin, missä kloonisotilaat ja Anakin kylmäverisesti murhaavat kaikki siellä olevat jedit ja temppelikaartilaiset. Sen jälkeen Keisari lähettää heidät Naboo-planeetalle tukahduttamaan planeetan kuningattaren juuri noussutta Imperiumia vastaan aloittamaa kapinaa ja eliminoimaan sinne paenneet jedit. Tehtävä onnistuu ja taistelun lopussa kuningatar saa surmansa. Mustafarissa oleilevat Separatistien armeijan viimeiset rippeet. Siellä eräs geonosislainen insinööri esittelee Separatisteille uuden supertaisteludroidityypin. Näistä he voisivat koota uuden armeijan, joka on tarpeeksi iskukykyinen, jotta sen voimin voitaisiin aloittaa uusi sota Imperiumia vastaan. 501. legioona hyökkää planeetalle tuhottuaan ensin sen yllä olevan viimeisen Separatisti-laivaston. Hyökkäys menestyy jälleen. Legioonan joukot valtaavat tukikohdan hallintohuoneen ja tuhoavat droidityypin kaaviot, jonka jälkeen geonosislainen insinööri ammutaan.
501. legioonan eliminoitua Imperiumin pahimmat uhkaajat, Galaktinen sisällissota alkaa, jonka alussa legioonan joukot valtaavat kapinallisten hallussa pitämän Polis Massan. Sen jälkeen he hyökkäävät Kaminoon, mistä Kapinaliitto oli tilannut uuden klooniarmeijan, jota se oli aikonut käyttää Imperiumia vastaan. Taistelussa legioonan joukot tuhoavat Kaminon kloonilaboratoriot ja kaikki jo taisteluvalmiit kloonit. Klooniholocronit viedään keisarille. Imperiumin jättimäisellä taisteluasemalla Kuolemantähdellä tapahtuu vankipako 501. legioonan joukkojen oleilessa siellä. Legioona kuitenkin tukahduttaa paon. Muutamia vuosia myöhemmin legioona hyökkää Tantive IV-nimiselle kapinallisten alukselle, jossa he kaappaavat päällikkö prinsessa Leia Organa taistelun jälkeen. He saavat tietoonsa, että kapinallisten päämaja sijaitsee Yavin-kaasuplaneetan neljännessä kuussa, jonne 501. legioona hyökkää ajaen kapinalliset pois päämajastaan. Nämä pakenevat lumiselle Hothin planeetalle, jonne heidät jäljitetään muutamia vuosia myöhemmin. 501. legioona hyökkää sinne rakennettuun Kapinaliiton päämajaan, valloittaa sen ja räjäyttää lopuksi päämajan toista hangaarista lähdössä olevan kapinaliiton aluksen alas. Viimeiset Kapinaliiton joukot ammutaan tai vangitaan. Hothin taistelu päättyy Galaktisen Imperiumin voittoon.
Arvot

Arvoja Star Wars: Battlefront II -pelissä on neljä:
Private, johdat yhtä miestä
Sergeant, johdat kahta miestä
Captain, johdat kolmea miestä
General, johdat neljää miestä
Alokkaan arvon saa heti, kun aloittaa pelaamisen. Sergeant arvon saa 25 mitalin jälkeen. Captain-arvon saa 100 mitalin jälkeen, ja General-arvon saa 300 mitalin jälkeen.
Aiheesta muualla

Star Wars: Battlefront II MobyGamesissa (englanniksi)
Tähtien sota -videopelit
| --- | --- |
Toiminta:   The Empire Strikes Back (1982)  Return of the Jedi: Death Star Battle  Return of the Jedi: Ewok Adventure  Jedi Arena  Star Wars (1987)  Star Wars (1991)  Droids  The Empire Strikes Back (1992)  Super Star Wars  Super Star Wars: The Empire Strikes Back  Rebel Assault  Super Star Wars: Return of the Jedi  Shadows of the Empire  Rebel Assault II: The Hidden Empire  Masters of Teräs Käsi  Rogue Squadron  Demolition  Episode I: Battle for Naboo  Starfighter  Rogue Squadron II: Rogue Leader  Jedi Starfighter  The Clone Wars (2002)  Apprentice of the Force  Bounty Hunter  The New Droid Army  Rogue Squadron III: Rebel Strike  Flight of the Falcon  Kinect  Attack Squadrons (peruttu) 
Toimintaseikkailu:   Yoda Stories  Episode I: The Phantom Menace  Episode I: Jedi Power Battles  Episode I: Obi-Wan's Adventures  Obi-Wan  Episode II: Attack of the Clones  Lego Star Wars: The Video Game  Episode III: Revenge of the Sith  Lego Star Wars II: The Original Trilogy  Lethal Alliance  Lego Star Wars: The Complete Saga  The Force Unleashed  The Clone Wars – Jedi Alliance  The Clone Wars – Lightsaber Duels  The Clone Wars – Republic Heroes  The Force Unleashed II  Lego Star Wars III: The Clone Wars  1313 (peruttu)  Disney Infinity 3.0  Lego Star Wars: The Force Awakens  Jedi: Fallen Order  Lego Star Wars: The Skywalker Saga  Jedi: Survivor  Outlaws 
Ajopelit:   Episode I: Racer  Racer Arcade  Super Bombad Racing  Racer Revenge 
Roolipelit:   Galaxies  Knights of the Old Republic  Knights of the Old Republic II: The Sith Lords  The Old Republic  Uprising  Galaxy of Heroes 
Simulaatiopelit:   X-Wing  TIE Fighter  X-Wing vs. TIE Fighter  X-Wing Alliance  Droid Works  Squadrons 
Strategia:   Rebellion  Force Commander  Galactic Battlegrounds  Empire at War Forces of Corruption 
Ensimmäisen persoonan ammunta:   Dark Forces  Jedi Knight: Dark Forces II  Jedi Knight II: Jedi Outcast  Jedi Knight: Jedi Academy  Republic Commando 
Kolmannen persoonan ammunta:   Battlefront (2004)  Battlefront II (2005)  Battlefront: Renegade Squadron  Battlefront: Elite Squadron  Battlefront (2015)  Battlefront II (2017) 
Pulmapelit:   Angry Birds Star Wars  Angry Birds Star Wars II
Pete Best
Aiheesta muualla

Kuvia tai muita tiedostoja aiheesta Pete Best Wikimedia Commonsissa
Viralliset kotisivut (englanniksi)